DJEČJI VRTIĆ RADOST LUDBREG
KLASA:601-01/21-01/03/3
URBROJ:2186-18-13-01-1-21-1
Ludbreg, 5.rujna,2021.

Na temelju članka 21.Zakona o predškolskom odgoju i obrazovanju (NN 10/97,107/07,97/13), te članka 38.Statuta Dječjeg vrtića Radost Ludbreg, ravnateljica vrtića podnosi:

GODIŠNJE IZVJEŠĆE O RADU DJEČJEG VRTIĆA RADOST LUDBREG
ZA PEDAGOŠKU GODINU 2020./2021.

Županija: Varaždinska
Predškolska ustanova: Dječji vrtić Radost Ludbreg
Adresa: Augusta Šenoe 4
Broj telefona/fax: 042 810 633
Mob:099 2761 233
E-mail:radostludbreg@gmail.com

SADRŽAJ:
· Ustrojstvo rada
· Materijalni uvjeti rada
· Njega i skrb za tjelesni rast i zdravlje djece
· Odgojno –obrazovni rad
· Stručno usavršavanje
· Suradnja s roditeljima
· Suradnja s društvenim čimbenicima
· Vrednovanje programa






















USTROJSTVO RADA

	Dječji vrtić Radost Ludbreg kao javna  ustanova koja provodi i organizira programe odgoja, obrazovanja, zdravstvene zaštite, prehrane i socijalne skrbi za djecu od navršenih godinu dana do polaska u školu. Tijekom protekle pedagoške godine 2020./2021.realizirao je programe u skladu s razvojnim osobinama i potrebama  djece , te socijalnim, vjerskim i drugim potrebama obitelji djece polaznika vrića, a na temelju Zakona o predškolskom odgoju, Državno pedagoških standarda, Programskog usmjerenja odgoja i obarazovanja djece predškolske dobi, Nacionalnog kurikuluma za predškolski odgoj, te Odlukama Gradskog vijeća, Upravnog vijeća, Statutu i Pravilnicima vrtića.	Redoviti program organiziran je u šest odgojnih skupina  u trajanju od 10 sati,  u petodnevnom radnom tjednu. Radno vrijeme vrtića je od 5,00 do 17,00 sati u jasličkim i vrtićkim odgojnim skupinama. Program predškole organiziran je u popodnevnim satima, po tri sata dnevno u razdoblju od Listopada do Svibnja.
U pedagošku 2020/2021.godinu na svim programima bilo je upisano 185 djece, a na desetsatnom do 165.  Broj upisane djece varirao je ovisno o trajanju kraćih programa, zaposlenosti roditelja, bolestima djece, rodiljnim dopustima majki, te ispisima zbog preseljenja, polaska u školu ili nekog drugog razloga.Najveći broj upisane djece bio je u Svibnju, kada smo upisali 8  nove djece s liste čekanja zbog završetka roditeljskog dopusta.  Zbog polaska u školu ispisano je 33 djece i po prvi puta nije bilo odgode upisa predškolaca.
Broj djece u dvije skupine  veći je od broja propisanog Državno pedagoškim standardima kako bi unatoč niskoj ekonomskoj cijeni (koja sukladno članku 42.DPS-a ne pokriva sve troškove smještaja djece u vrtiću, mogli zadovoljiti osnovne potrebe djece, zaposlenika, te ostale tehničke, higijenske i prehrambene norme. U tim smo skupinama dodatno zaposlili njegovateljicu i odgojiteljicu.
Uz primarni program roditelji su za svoje dijete mogli odabrati i kraće programe 
Tablica: Kraći  programi
	NAZIV PROGRAMA
	BROJ DJECE NA PROGRAMU
	VODITELJ PROGRAMA
	TRAJANJE

	KRAĆI PROGRAM PREDŠKOLE
	20
	NOVOTA EDITH I VESNA MAKAR-odgojiteljice
odgojiteljica
	Od Listopada do Svibnja 
Od 12-do 15 sati


	MALI VJERONAUK
	53
	SPOMENKA  MAJCEN
MAJA DENAČIĆ 
Odgojiteljice s kanonskim mandatom
	1x tjedno /dvije skupine

	NJEMAČKI JEZIK
	55
	EDITH NOVOTA-odgojiteljica- verificirani program
	2xtjedno /dvije skupine

	ENGLESKI JEZIK
	21
	IVONA ŠIMUNOVIĆodgojiteljica-verificirani program
	2xtjedno/dvije skupine

Tablica: Ustrojstvo rada zaposlenih i broj djece po skupinama
	SKUPINA
	BROJ DJECE
	ODGOJITELJI
	STR.
SPREMA
	       ZAMJENE

	
Jaslice 1
(1-2g)
	17
	KSENIJA LUKAČ
JULIJA BIŠKUP
Ana Marija Lilek
	VŠS –odgojitelji
njegovatelj
	



	Jaslice 2 
(2-3g.)
	25
	SPOMENKA MAJCEN
KRISTINA ŠVOGER
Lucija Herenčić

	VŠS- med.sestra,odgojitelj
njegovatelj
	


	Jaslice 3 A
(3-4.)
	22
	DANIJELA DRUŠKO
ANJA VAĐON
	VŠS odgojitelj
VŠS odgojitelj
	



	Jaslice 3 B
(3 -4 )

	21
	LJILJANKA VIRAG
JASENKA PILJAK

	VŠS odgojitelji
	

	Mlađa 
(4-5 )
	26
	ZRINKA MATIJEVIĆ
MAJA DENAČIĆ
	VŠS odgojitelji
	

	Srednja
(5-6)

	21
	RENATA ŠPIKIĆ
IVONA ŠIMUNOVIĆ
	VŠS odgojitelji
VSS mag.pred.odgoja/pripravnik
	

	Starija
6-polas. u šk.
	33
	VESNA MAKAR
EDITH NOVOTA
	VŠS odgojitelji
	

	
	

	UKUPNO
	165
	14 + 2 njegovateljice
	
	

	Stručno usavršavanje  :::: odgojitelj IVONA ŠIMUNOVIĆ, psihologinja SARA FILIP
	Odgojiteljica Hrastić Vesna -mirovina




Tablica: ustrojstvo rada ostalih zaposlenih
	TEH.
OSOBLJE
	BROJ ZAPOSLENIH
	IME PREZIME
	STR.SPREMA
	ZAMJENE

	Ravnatelj
	1
	Zvjezdana Jadanić
	VŠS-odgojitelj
	

	Psiholog pripravnik
	1
	Sara Filip
	VSS -psihologinja
	

	Admin.rač.tajnik
	1
	Tamara Čanaki Švec
	SSS
	

	Gl.kuharica
	1
	Đurđica Jovanović
	SSS
	

	Pom.kuharica
	1
	Senka Kukec
	SSS
	

	Čistačica
	2
	Slavica Medjimurec
Petra Namjesnik
	SSS

SSS
	Zamjena za vrijeme godišnjih i bolovanja Katica Matijašec

	UKUPNO
	7

MATERIJALNI  UVJETI  RADA
	Financijski plan vrtića izrađen je na osnovi ekonomske cijene od 1.300,00kn, te sredstava MZO-a za predškolu i djecu romske nacionalne manjine i Grada za program predškole.
Sukladno financijskom planu periodično se prema potrebama odgojitelja nabavljao likovni materijal, potrošni i didaktički materijal, te se nabivljala stručna literatura i slikovnice, a dio materijala odgojitelji su pribavili u suradnji s roditeljima.Nabavljeno je ponešto nove krupne didaktike za opremu nove skupine formirane u novouređenoj maloj dvorani za vježbanje do preseljenja u novi dio objekta po završetku radova.
Redovito su vršeni periodički pregledi ispravnosti kućanskih aparata, protupožarni  i sanitarni pregledi, mikrobiološke kontrole hrane , vode i radnika.
Potpisivanjem Kolektivnog ugovora povećeli su se izdaci za plaće i ostala materijalna prava koja proizlaze iz ugovora što smanjuje mogućnost ulaganja u didaktiku, no za novi dio vrtića birala se didaktika koju će moći koristiti sve skupine, pa se nabavljalo samo nužno. 
 Dogradnjom vrtića povećani su  prostorni kapaciteti  vrtića, te je upisano  djece sukladno DPS-u., a u dvije skupine koje imaju veću kvadraturu zaposlena su dva njegovatelja.
Projekt  ERASMUS pod nazivom „Eko gardens i our kindergartens“ kroz koji smo za provedbu  u prvoj fazi dobili 100.000,00kn za uređenje povišenih gredica, nabavku kompostera, čizmica i kišnih kabanica za 100 djece je uspješno zaključen unatoč COVID-u, te je održan završni događaj u našem gradu.
Započeli smo novi projekt STE(A)M kids za kojeg smo dobili 139 000,00kn za nabavku opreme i provedbu projekta.
 Nabavka vršila sukladno financijskom planu, a sukladno financijskim kontrolama i ostvarenim prihodima.
NJEGA I  SKRB ZA TJELESNI RAST I ZDRAVLJE DJECE
Prilikom upisa u Vrtić roditelji su obavili predupisne preglede djece, te redovito procjepljivali djecu prema kalendaru cijepljenja. O izostancima djece zbog zdravstvenih razolaga dostavljali su liječničke potvrde. Odgojitelji i medicinska sestra pratili su zdravstveno stanje i razvoj djece, te o svojim zapažanjima u slučaju potrebe obavještavali roditelje.Izvršena su antropometrijska mjerenja u svim skupinama, te ostala vrednovanja vezana uz razvoijne karakteristike djece i dostavljena roditeljima na uvid. Dvoje djece je s posebnim potrebama od toga jedno s medicinskom dokumentacijom i jedno  u postupku dobivanja medicinske dokumentacije.
Tijekom cijele godine nabavljale su se zdrave i kavalitetne namirnice,te su kreirani raznoliki i maštoviti jelovnici koji su prema broju obroka i kalorijskoj vrijednosti usklađeni s Prehrambenim standardima djece predškolske dobi.
Priprema obroka, preuzimanje namirnica, posluživanje hrane, te čišćenje i kontrole provode se sukladno HACAP sustavu od 2009.godine. 

 Redovito su od strane ZZJZ-a uzimani uzorci hrane, vode i brisevi ruku zaposlenih u kuhinji, a zaposlenici su obavljali sanitarne preglede i tečaj higijenskog minimuma., te su provođene preventivne mjere deratizacije i dezinfekcije. 
Objavom popuštanja mjera od 11.5.desetak djece krenulo je u vrtić uz pridržavanje mjera zaštite. Uz maske i dezinfekciju na ulazima uspjeli smo doći do karaja pedagoške godine.
Svakodnevna dezinfekcija ruku i igračaka vrši se  dezinfekcijskim sredstvom Dezderman S koji nije štetan za dječju kožu i koristi se za dezinfekciju ruku u kirurgiji, dok se ostale površine deznficiraju s BC-desom i Izosanom. U prostorima za prematanje i kuhinji postavljeni su dozatori za dezinfekciju ruku radnika kako bi zaštita bila još efikasnija.
Evidencijom pobola djece utvrđeno je da su najviše bolovala djeca jasličke dobi i to uglavnom od  respiratornih bolesti i bolesti probavnog trakta. Roditelji se ne pridržavaju savjeta liječnika o prehrani za vrijeme viroze ili ne ostave dijete kod kuće dovoljno dugo da potpuno ozdravi već ga ranije dovedu ponovo u vrtić što rezultira povratkom bolesti, tako da se bolest često javlja kod iste djece nekoliko puta.
Nalazi inspekcija bili su uredni, a tijekom godine nije bilo ozljeda koje bi zahtijevale hitnu liječničku intervenciju.
Medicinska sestra i psihologinja kroz zdravstveni odgoj zaposlenih i roditelja,  kontinuirano nas upozorava i podsjeća na pravila higijene u skupinama i postupanja prilikom pojave bolesti.
Tijekom ljetnih mjeseci djeca su boravila vani u jutarnjim satima, uz dostupnost vode,  a sve sobe dnevnog boravka djece opremljene su klima uređajima kako bi boravak u vrtiću bio ugodan i u skladu sa zaštitom zdravlja djece, te Protokolom o postupanju i preporukama za zaštitu djece od vrućine.
Pogođeni potresom donijeli smo nove protokole o postupanju s djecom, evakuaciji i provedboi aktivnosti na jačanju otpornosti djece u kriznim situacijama kako bi svi u vrtiću znali kako se ponašati u slučaju mogućih katastrofa.

ODGOJNO OBRAZOVNI RAD

Odgojitelji su sukladno Godišnjem planu i programu vrtića izradili svoje godišnje, tromjesečne, tjedne i dnevne planove aktivnosti, te ih realizirali s ciljem zadovoljavanja dječjih potreba, interesa i što kvalitenijeg i poticajnijeg razvoja djeteta. Aktivnosti su pratile razvojne karakteristike djece i omogućavale poticajno okruženje za razvoj djeteta u cjelini. Tematski su odgojitelji pratili blagdane i praznike, godišnja doba i plodove koji dozrijevaju, vremenske karakteristike, odjeću i obuću, poslove koje ljudi obavljaju. Svaka skupina je uz aktivnosti godišnjeg plana vrtića i skupine realizirala zadaće Sigurnosno zaštitnog programa, programa prometnog odgoja, te aktivnosti koje su kroz stručno usavršavanje intenzivnije istražile i ponudile djeci s ciljem pojačanog razvoja.
U jasličkim skupinama naglasak je bio na aktivnostima za razvoj proprioceptivnog sustava kod djece, odvikavanju od pelena, te razvoju krupne i fine motorike i motoričkog razvoja, te govornim aktivnostima kroz  mini projekte Uloga slikovnice u razviju govora, te važnosti lutke u razvoju govora kroz projekt  Lutka u funkciji odgoja, te igre s ciljem razlikovanja boja. U mlađoj skupini naglasak je bio na aktivnostima  prepoznavanja boja, te relacija. U srednjoj skupini nastavljalo se s ekološkim aktivnostima koje su se provodile kroz ERASMUS projekt Ekogardens in our kindergartens, te  STEM aktivnosti vezane uz novi projekt. U starijoj skupini intenzivnije se radilo na motoričkom razvoju, odnosno na pojačanom tjelesnom odgoju kako bi unatoč nedostatku dvorane i većem broju djece potaknuli djecu da se više kreću i vježbaju, te na aktivnostima  STEM pokusa u svakodnevnim situacijama kako bi djeci približili dio osnove prirodoslovnih znanosti na zanimljiv način kroz igru , nastojalo se djeci približiti  običajime i tradiciju, te kulturnu  baštinu  našega kraja koja je zahtijevala i pojačanu suradnju s okolnim  udrugama i ustanovama,prometnoj kulturi malih sudionika u prometu,  ali i aktivnijem razvoju matematičkih pojmova. Suradnja je ovaj puta izostala zbog zaštitnih mjera no aktivnosti su odrađene u našem vrtiću prema planu.Sve navedene teme bile su popraćene recitacijama, pjesmicama i pričama kako bi usvajanje i proširivanje novih sadržaja bilo što veselije i zanimljivije. Odgojitelji su tijek aktivnosti konkretizirali u svojoj pedagoškoj dokumentaciji i arhivirali kroz mape aktivnosti skupine koje sadrže foto dokumentaciju i radove djece.
Ove godine izostali su  posjete i druženja zbog zabrane uzrokovane pojavom COVIDa, no mi smo ipak početkom Lipnja organizirali izlet u ZOO za naše predškolce kako ne bi ostali zakinuti za taj izuzetan doživljaj zajedničkog putovanja. Ohrabreni poticajima roditelja djeca su posjetila ZOO i dobro se zabavila.
Proslavili smo 55.rođendan vrtića u vrtiću s djecom kroz igre, mala vrtićka natjecanja i likovne radionice i tortama za svaku skupinu koje su ispekle naše kuharice.
 Uspjeli smo organizirati završnu priredbu i druženje s roditeljima kako bi se zajednički oprostili od vrtića i nakon družeg vremena to je bilo vrlo veselo okupljanje uz gitaru jednog od naših roditelja koji svira u bendu , što je djeci bilo posebno veselje.

STRUČNO USAVRŠAVANJE

Prema planu stručnog usavršavanja na nivou ustanove realizirane su slijedeće teme:
1. Jaslice: Uhvati ritam- razvoj kroz ritam
2. Jaslice 2: Simbolička igra
3. Jaslice 3:Istraživanje i spoznaja okoline kroz boje
4. Mlađa skupina: Veliko klupko emocija
5. Srednja skupina: STEM art projekt
6. Starija skupina: STEM od malih nogu
Odgojitelji su svoje aktivnosti uspjeli djelomično realizirati i predati ih u pisanom obliku.

SURADNJA S RODITELJIMA

Roditelji su prilikom upisa imali mogućnost razgledati vrtić i biti u skupini najmanje tjedan dana, a po želji i više uz poštivanje epidemioloških mjera. Odazivali su se na roditeljske sastanke i pozive na suradnju.  Interesirali su se za aktivnosti koje provodimo i organizaciju rad i skupina. Zajednički smo donosili odluke o izletima, načinu rada i prelascima djece u skupine. Roditelji su se uključivali u naše radionice, pomagali nam oko organizacije završne priredbe,  pratili nas na svim našim javnim nastupima. Ono čime nismo zadovoljni je suradnja oko brige za zdravlje djece, svi se drže uputa koje proslijeđuje stožer, iznimno nam je svima važno da ostanemo što zdraviji i da se virus ne prenosi, te su mjere poštivane u potpunosti. Mnogo više komuniciramo preko Viber grupa i sve važne informacije i reakcije roditelja puno brže kolaju što daje mogućnost pravodobnog reagiranja na određene situacije u skupini i zadovoljstvo ili nezadovoljstvo radom svih nas.

SURADNJA S DRUŠTVENIM ČIMBENICIMA

Dječji vrtić je protekle  pedagoške godine surađivao s nadležnim ministarstvom, Gradom Ludbregom i stručnim službama,  Područnim uredom za prosvjetu, Zagrebačkom bankom, Međugeneracijskim centrom, Udrugom umirovljenika, Knjižnicom i čitaonicom Mladen Kerstner Ludbreg, Policijskom postajom Ludbreg, Turističkom zajednicom Ludbreg ,  Udrugom ludbreških mažoretkinja, Udrugom žena s centra svijeta, gđom. , Centrom za kulturu i informiranje Dragutin Novak Ludbreg, Radio Ludbregom, Županijskim olimpijskim odborom Varaždin, Udrugom Sunce, HAK-om, Osnovnom školom Ludbreg, Vatrogasnom postajom Ludbreg, Pčelarskim društvom Ludbreg, Zavodom za javno zdravstvo, uglavnom virtualnim putem.

VREDNOVANJE PROGRAMA

Tijekom cijele godine pratili smo rast i razvoj djece, sukladno karakteristikama optimalnog razvoja predškolke djece. Odgojitelji su u skupinama provodili antropometrijska mjerenja, kako bi ukazali roditeljima na osnovu realnih činjenica jeli dijete pretilo ili podhranjeno. Vrednovali su svoj rad i upisali ga u svoje zabilješke pedagoške dokumentacije. Zajednički smo vrednovali rad međusobno i cijelog kolektiva. Za sve nas ova je pedagoška godina bila specifična, izazovna, nedorečana i puna strepnje, no kao i uvijek prilagodili smo se situaciji najbolje što smo znali i pokušali iz nje izvuči najbolje koliko se dalo, osnažiti djecu, odgojitelje i roditelje na ekstremne situacije 

